OpenLLM-France/wikimedia huggingface dataset:
# Kōhei Yoshiyuki

Kōhei Yoshiyuki (japonès: 吉行耕平) (prefectura de Hiroshima, 1946 - 29 de gener de 2022) va ser un fotògraf japonès.

## Biografia

Kōhei Yoshiyuki va aconseguir protagonisme el 1979 amb la seva exposició Kōen ((公園) ), Park) a Komai Gallery, Tòquio. Les fotografies en blanc i negre van ser presentades en un llibre publicat el 1980 juntament amb plans de persones que es dedicaven a activitats sexuals als parcs de Shinjuku i Yoyogi (tots dos situats a Tòquio), la majoria amb espectadors desconeguts al seu voltant. Les fotos es van fer amb una càmera de 35 mil·límetres i flaixos infrarojos. Gerry Badger i altres crítics van comentar com les fotografies plantegen preguntes sobre els límits entre espectador, voyeur i participant.
Les obres de Yoshiyuki estan presents a les col·leccions del Museum of Modern Art (Nova York), el San Francisco Museum of Modern Art, el Museum of Contemporary Photography (Chicago), el Houston Museum of Fine Arts i el North Carolina Museum of Art (Raleigh))
Exemples de la sèrie The Park de Yoshiyuki s'inclouen a l'exposició Exposed: Voyeurism, Surveillance and the Camera celebrada a la Tate Modern del 28 de maig al 3 d'octubre de 2010.

## Àlbums de Yoshiyuki

* Dokyumento: Kōen (ドキュメント公園)), Document: Parc). Sebun Mukku 4. Tòquio: Sebun-sha, 1980.
* Tosatsu! Sunahama no koibito-tachi: Uwasa no rabu airando sennyū satsueiki (盗撮！砂浜の恋人たち：噂のラブアイランド潜入撮影記)). Sandē-sha, 1983.ISBN 978-4-88203-022-5.
* Middonaito fōkasu: Mayonaka no sekigaisen tōsatsu (ミッドナイト・フォーカス：真夜中の赤外線盗撮)). Tòquio: Tokuma, 1989.ISBN 978-4-19-503985-4.
* Yoshiyuki Kōhei shashinshū: Sekigai kōsen (吉行耕平写真集：赤外光線)). Tòquio: Hokusōsha, 1992.ISBN 978-4-938620-36-3.

## Referències

* ↑ Parr and Badger, 297.
* ↑ NY MoMA, SF MoMA, MCP, MFA, NCMA: Gefter, Sex in the park.
* ↑ Sophie Howarth, Anton corbijn, Chris Verene, Shizuka Yokomizo, Christian Frei, Sophie Ristelhueber i Johnathan Olley, What Are You Looking At? Tate etc, estiu 2010

## Bibliografia

* Parr, Martin i Gerry Badger, The Photobook: A History. Vol. 2. Londres: Phaidon, 2006.ISBN 978-0-7148-4433-6.
# Escut de Manipur

L'escut de Manipur va ser adoptat el 1907 i va estar en ús durant el període de protectorat britànic que va acabar el 1947, i durant la independència, des del 1947 fins a l'ocupació índia el 1949.
Posteriorment, es va adoptar un escut de l'estat indi de Manipur.
# Endel Puusepp

Endel Puusepp o Endel Pusep (en rus: Эндель Карлович Пусэп) (1 de maig, 1909 - 18 de juny, 1996) va ser un pilot estonià - soviètic de la Segona Guerra Mundial. Va realitzar amb èxit més de 30 missions de bombardeig nocturn contra l'Alemanya nazi.
Va rebre el premi de l'Heroi de la Unió Soviètica per fer volar una delegació soviètica d'alt rang des de Moscou a Washington DC i tornar, amb l'objectiu de negociar l'obertura del Front Occidental.

## Referències

* ↑ Указ Президиума Верховного Совета СССР «О присвоении звания Героя Советского Союза начальствующему составу Военно-воздушных сил Красной Армии» от 20 июня 1942 года // Ведомости Верховного Совета Союза Советских Социалистических Республик : газета. — 1942. — 30 июня (№ 24 (183)). — С. 1.
# L'arbre de Nadal (pel·lícula)

L'arbre de Nadal (títol original en francès: L'Arbre de Noël ) és una pel·lícula franco-italiana dirigida per Terence Young, estrenada el 1969. La pel·lícula és una adaptació lliure de L'arbre de Nadal de Michel Bataille. Ha estat doblada al català.

## Argument

Ric home de negocis franco-americà, Laurent Ségur és feliç de presentar la seva nova companya, Catherine Graziani, al seu jove fill, Pasqual, deu anys, la mare del qual ha mort accidentalment. És el començament de les vacances d'estiu. Pascal vol passar-los a Còrsega. Allà, a la vora del mar, el seu pare i ell veuen explotar un avió militar el pilot del qual ha pogut deixar anar en paracaigudes el seu preciós carregament: una bomba atòmica. Irradiat, Pascal és afectat de leucèmia i només li queden sis mesos de vida. Laurent, que deu la seva pròpia salvació per haver estat sota l'aigua en el moment fatídic, decideix oferir al noi la vida la més meravellosa que pugui i el porta a viure al castell que ha comprat, on els esperen Verdun, que va ser el seu company de resistència, i la vella governanta Marinette.

## Repartiment

* William Holden: Laurent Ségur
* Brook Fuller: Pascal Ségur
* Bourvil: Verdun
* Virna Lisi: Catherine Graziani
* Madeleine Damien: Marinette
* Friedrich von Ledebur: M. Vernet
* Mario Feliciani: Doctor
* Michel Thomass: amic cors de Verdun
* Yves Barsacq: Charlie Lebreton
* France Daunic: monitora

## Referències

* ↑ «L'arbre de Nadal». esadir.cat.
* ↑ «L'arbre de Noël». The New York Times.
# L'Ullar

* Per a altres significats, vegeu «l'Ullar (Bertí)».
L'Ullar és una masia del municipi de Figaró-Montmany, pertanyent a la comarca del Vallès Oriental, dins de l'àmbit de l'antic poble rural de Montmany de Puiggraciós. És al sector sud-oest del terme, al costat nord-est del que fou el nucli principal del poble de Montmany, on hi ha l'antiga església de Sant Pau de Montmany. És una de les poques masies encara habitades. És a la dreta del torrent de la Rovira i del torrent de Maries. Hi passa el camí de Sant Pau de Montmany.
El mas és documentat ja a l'any 1251 i va ser habitada per la família Ullar fins a principis del segle xx, quan va haver-hi un plet entre familiars i acabà en mans de Salvador Font i els seus causahavents.

## Referències

* 1 2 «L'Ullar | Mapes de Patrimoni Cultural». [Consulta: 6 febrer 2022].
# L'Scooby-Doo i l'espasa del samurai

L'Scooby-Doo i l'espasa del samurai (títol original en anglès, Scooby-Doo! and the Samurai Sword) és una pel·lícula animada d'arts marcials de misteri còmic de 2009, així com la tretzena entrada d'una sèrie de pel·lícules d'animació distribuïdes directament a vídeo basades en la franquícia d'Scooby-Doo. Als Estats Units, el DVD va vendre més de 163.890 unitats en la seva primera setmana i, el gener de 2014, se n'havien venut aproximadament més de 524.725. S'ha doblat al català.
Aquesta és l'última pel·lícula d'Scooby-Doo directe a vídeo que utilitza l'estil visual d'art i llamps més brillants aplicat a la sèrie de televisió Què hi ha, Scooby-Doo?, que la converteix en l'última producció relacionada amb aquesta sèrie. També va ser l'última producció d'Scooby-Doo que va presentar Casey Kasem com a veu en anglès d'en Shaggy abans de la seva retirada oficial com a personatge el 2010 i la seva mort el 2014.

## Referències

* ↑ «Scooby-Doo and the Samurai Sword». [Consulta: 2 novembre 2014].
* ↑ «L'Scooby-Doo i l'espasa del samurai». ésAdir. [Consulta: 8 juliol 2024].
* ↑ Kreps, Daniel. «Casey Kasem Dead at 82». Rolling Stone, 15-06-2014. [Consulta: 27 abril 2024].
* ↑ «Casey Kasem Dead -- Radio Legend Dies at 82 After Battling Parkinson's Disease». TMZ, 15-06-2014. [Consulta: 27 abril 2024].
# L'Scooby-Doo i l'home llop reticent

L'Scooby-Doo i l'home llop reticent (títol original en anglès, Scooby-Doo! and the Reluctant Werewolf) és un telefilm animat de terror còmic de 1988 produït per Hanna-Barbera com a part de la sèrie Hanna-Barbera Superstars 10. Va marcar l'última aparició de Scrappy-Doo com a protagonista de la franquícia de Scooby-Doo fins a la data; no tornaria a aparèixer en una producció d'Scooby-Doo fins a la pel·lícula d'imatge real Scooby-Doo de 2002. També és l'última aparició del vestit d'en Shaggy des de The 13 Ghosts of Scooby-Doo fins a L'Scooby-Doo i la ciberpersecució. S'ha doblat al català.

## Referències

* ↑ Lenburg, Jeff. The Encyclopedia of Animated Cartoons. Checkmark Books, 1999, p. 321–322. ISBN 0-8160-3831-7.
* ↑ «L'Scooby-Doo i l'home llop reticent». ésAdir. [Consulta: 8 juliol 2024].
# Una vida excepcional

Una vida excepcional (en anglès: A Remarkable Life) és una pel·lícula estatunidenca del 2016 dirigida per Vohn Regensburger i interpretada per Chris Bruno, Marie Avgeropoulos, Daphne Zuniga, Mark Margolis, Dylan Bruno, Helen Slater i Eric Roberts. Ha estat doblada al català.

## Sinopsi

Lenny Babbitt, un crític literari casat i amb un fill, l'Isaac, amb la síndrome d'Asperger, es queda sense feina i es troba la dona al llit amb la psicòloga del seu fill. Totalment enfonsat, es veu incapaç d'acceptar la realitat, fins que coneix la Chelsea, una noia vint anys més jove que ell que li fa recuperar la il·lusió. Els consells d'un capellà, del seu germà i del seu pare, el faran acabar de reaccionar.

## Referències

* ↑ TV3 «Tarda de cine: "Una vida excepcional", "Käthe Kruse" i "Requisits per ser una persona normal"». CCMA.
# Gamiz

Gamiz (basc) o Gámiz (castellà) és un poble de la Zona Rural Est de Vitòria, al territori històric d'Àlaba. Situat al nord-est del municipi, a 7 kilòmetres a l'est de Vitòria en la carretera A-4107, entre Otazu i Bolibar. Té una població de 18 habitants. L'any 2010 tenia 21 habitants. Un dels 43 llogarets que s'uniren a Vitòria en diferents temps i ocasions i que en segregar-se en 1840 la Quadrilla d'Añana va romandre en la Quadrilla de Vitoria. Es veneren les relíquies de Segimon de Borgonya, sant patró de la República Txeca.

## Referències

* ↑ Wikimapia Coordenades: 42° 49′8″ N 2° 37′ 8″ W
* ↑ INE, Unidad Poblacional,003101 GAMIZ
* ↑ Sebastián Miñano, Diccionario geográfico y estadístico de España y Portugal (1826-1829), volumen 11.
* ↑ Diccionario geográfico-histórico de España: Comprehende el reyno de Navarra Reial Acadèmia de la Història d'Espanya
# Thryonomys gregorianus

Thryonomys gregorianus és una espècie de mamífer rosegador de la família dels trionòmids. Viu al Camerun, el Txad, la República Democràtica del Congo, Etiòpia, Kenya, Malawi, el Sudan del Sud, Tanzània, Uganda, Zàmbia i Zimbàbue. Es tracta d'un animal majoritàriament nocturn. Els seus hàbitats naturals són els herbassars, els boscos, les zones humides i les zones amb herbes semiaquàtiques. És una espècie en risc mínim, és a dir, no sembla que hi hagi cap amenaça significativa per a la seva supervivència.

## Referències

* ↑ Hoffmann, M. Thryonomys gregorianus. UICN 2008. Llista Vermella d'espècies amenaçades de la UICN, edició 2008, consultada el 22 juliol 2015.
# Hemidoras stenopeltis

Hemidoras stenopeltis és una espècie de peix de la família dels doràdids i de l'ordre dels siluriformes.

## Morfologia

* Els mascles poden assolir 12,5 cm de longitud total.

## Hàbitat

És un peix d'aigua dolça i de clima tropical.

## Distribució geogràfica

Es troba a Sud-amèrica: conca del riu Amazones.

## Referències

* 1 2 3 FishBase (anglès)
* ↑ Sabaj, M.H. i C.J. Ferraris, Jr., 2003. Doradidae (Thorny catfishes). p. 456-469. A: R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.

## Bibliografia

* Divisió de Peixos de l'Smithsonian Institution. Base de dades de la col·lecció de peixos del Museu Nacional d'Història Natural (en anglès). Smithsonian Institution, 2001.
* Burgess, W. E. An atlas of freshwater and marine catfishes. A preliminary survey of the Siluriformes (en anglès). T.F.H. Publications, Inc., 1989. ISBN 9780866228916.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* AQUATAB
# Creal Springs

Creal Springs és una població dels Estats Units a l'estat d'Illinois. Segons el cens del 2000 tenia 702 habitants.

## Demografia

Segons el cens del 2000, Creal Springs tenia 702 habitants, 292 habitatges, i 186 famílies. La densitat de població era de 273,8 habitants/km².
Dels 292 habitatges en un 25,7% hi vivien nens de menys de 18 anys, en un 45,9% hi vivien parelles casades, en un 13% dones solteres, i en un 36,3% no eren unitats familiars. En el 32,9% dels habitatges hi vivien persones soles el 14,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,28 i el nombre mitjà de persones que vivien en cada família era de 2,94.
Per edats la població es repartia de la següent manera: un 23,4% tenia menys de 18 anys, un 9% entre 18 i 24, un 25,2% entre 25 i 44, un 23,8% de 45 a 60 i un 18,7% 65 anys o més.
L'edat mediana era de 39 anys. Per cada 100 dones de 18 o més anys hi havia 95,6 homes.
La renda mediana per habitatge era de 25.272 $ i la renda mediana per família de 29.583 $. Els homes tenien una renda mediana de 26.250 $ mentre que les dones 17.125 $. La renda per capita de la població era de 13.483 $. Aproximadament el 18,8% de les famílies i el 23,7% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Creal Springs». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 4 agost 2010].
* ↑ «Geographic Comparison Table- Creal Springs». American Fact Finder. Oficina del Cens dels Estats Units, 12-01-2010.
# Uyengimi (cràter)

Uyengimi és un cràter d'impacte en el planeta Venus de 8,9 km de diàmetre. Porta el nom d'un antropònim vogul, i el seu nom va ser aprovat per la Unió Astronòmica Internacional el 1997.

## Referències

* ↑ «Uyengimi». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus
# Victor Leandro Bagy

Victor Leandro Bagy, més conegut com a Victor (nascut el 21 de gener de 1983 a Sant Anastácio), és un futbolista brasiler, que juga actualment per l'Atlético Mineiro.
El 7 de maig de 2014 el seleccionador brasiler Luiz Felipe Scolari el va incloure a la llista final de 23 jugadors que representaran el Brasil a la Copa del Món de Futbol de 2014.

## Referències

* ↑ Agencia EFE. «Kaká i Ronaldinho, fuera de la lista mundialista». FIFA, 07-05-2014. Arxivat de l'original el 2014-05-08. [Consulta: 6 juny 2014]. (castellà)
* ↑ «World Cup 2014: Kaka and Robinho omitted from Brazil squad». BBC Sport, 07-05-2014. [Consulta: 7 maig 2014].
# Villouxel

Villouxel és un municipi francès, situat al departament dels Vosges i a la regió del Gran Est. L'any 2007 tenia 91 habitants.

## Demografia
### Població

El 2007 la població de fet de Villouxel era de 91 persones. Hi havia 44 famílies, de les quals 12 eren unipersonals (12 dones vivint soles i 12 dones vivint soles), 24 parelles sense fills i 8 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 50 habitatges, 44 eren l'habitatge principal de la família, 2 eren segones residències i 4 estaven desocupats. 49 eren cases i 1 era un apartament. Dels 44 habitatges principals, 42 estaven ocupats pels seus propietaris i 2 estaven llogats i ocupats pels llogaters; 3 tenien dues cambres, 4 en tenien tres, 12 en tenien quatre i 25 en tenien cinc o més. 35 habitatges disposaven pel capbaix d'una plaça de pàrquing. A 16 habitatges hi havia un automòbil i a 23 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Villouxel el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 0 |
| 0 | 70 a 74 | 0 |
| 4 | 65 a 69 | 4 |
| 8 | 60 a 64 | 8 |
| 4 | 55 a 59 | 4 |
| 4 | 50 a 54 | 4 |
| 0 | 45 a 49 | 4 |
| 12 | 40 a 44 | 4 |
| 0 | 35 a 39 | 4 |
| 0 | 30 a 34 | 0 |
| 12 | 25 a 29 | 0 |
| 0 | 20 a 24 | 4 |
| 4 | 15 a 19 | 4 |
| 4 | 10 a 14 | 0 |
| 0 | 5 a 9 | 4 |
| 0 | 0 a 4 | 0 |

## Economia

El 2007 la població en edat de treballar era de 54 persones, 39 eren actives i 15 eren inactives. De les 39 persones actives 36 estaven ocupades (17 homes i 19 dones) i 3 estaven aturades (3 homes). De les 15 persones inactives 8 estaven jubilades, 2 estaven estudiant i 5 estaven classificades com a «altres inactius».

### Activitats econòmiques

Dels 4 establiments que hi havia el 2007, 2 eren d'empreses de fabricació d'altres productes industrials, 1 d'una empresa de comerç i reparació d'automòbils i 1 d'una empresa classificada com a «altres activitats de serveis».
L'any 2000 a Villouxel hi havia 4 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* Résumé statistique Fitxa resum de dades estadístiques de Villouxel a l'INSEE.
* Évolution et structure de la population Fitxa amb el detall de dades de Villouxel a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Urmeniuqini

Urmeniuqini fou el nom de la regió del Taron oriental o Muş, al nord-est del llac Van, en temps del regne d'Urartu. El seu nom podria trobar-se a l'origen del nom d'Armènia.

## Bibliografia

* René Grousset, Histoire de l'Arménie (francès)
# Vassil Iàkovliev

Vassil Lenínitovitx Iàkovlev (en ucraïnès Василь Ленінітович Яковлєв; Odessa, 3 de juliol de 1972) és un ciclista ucraïnès, especialista en la pista on ha guanyat dues medalles als Campionats del Món. Ha participat en quatre Jocs Olímpics.

## Palmarès

* 1990
** Campió del món júnior en Persecució

### Resultats a la Copa del Món

* 1999
** 1r a València, en Puntuació
* 2004
** 1r a Aguascalientes, en Madison

## Referències

* ↑ «Vasyl Yakovlev Olympic Results». Sports-Reference.com. Sports Reference LLC. [Consulta: 2 agost 2016].

## Enllaços externs

* Fitxa a sitiodeciclismo.net
* Fitxa a museociclismo.it
* Fitxa a cyclebase.nl
# Unni Torkildsen

Unni Torkildsen (Oslo, 14 d'agost de 1901 - Noruega, 20 de juny de 1968) va ser una actriu teatral i cinematogràfica noruega.

## Biografia

Nascuda a Oslo. Noruega, va estar casada amb els actors Olafr Havrevold i Oscar Egede-Nissen.
Torkildsen va debutar com a actriu teatral en el Teatre nacional d'Oslo l'any 1924, amb el paper d' "Ofèlia" aHamlet. Posteriorment va formar part de l'elenc d'aquest teatre, complint amb la interpretació d'un total de 161 personatges, retirant-se el 1964 per motius de salut. Va treballar en grans obres de Henrik Ibsen, sent Kristine Linde a casa de nines i Frøken Bernick a Samfundets støtter. També va actuar en peces de Bjørnstjerne Bjørnson, sent Laura en De nygifte, Helene en Naar den ny vin blomstrer i Karen en Geografi og Kærlighed. El seu últim paper va ser el de Dronning Jemina en l'obra de George Bernard Shaw Keiseren av Amerika, que va tenir un gran èxit en l'hivern de 1963-1964, amb un total de més de 50 representacions.
També va actuar en diverses pel·lícules, entre elles To levende og en død i Den store barnedåpen.
Unni Torkildsen va morir a Noruega el 1968.

## Filmografia

* 1959 : Herren og hans tjenere
* 1958 : Ut av mørket
* 1954 : Portrettet
* 1946 : Så møtes vi imorgen
* 1937 : To levende og en død
* 1932 : Prinsessen som ingen kunne målbinde
* 1931 : Den store barnedåpen
* 1925 : Fager er lien

## Referències

* ↑ DIS Gravminner i Norge
* ↑ (en noruec). Norsk nettleksikon.
* ↑ (en noruec). Kunnskapsforlaget.
* ↑ {{{títol}}}. Gyldendal. ISBN 82-05-26482-1.
# Fórmula magistral

Una fórmula magistral és un medicament destinat a un pacient individualitzat, preparat pel farmacèutic o sota la seva supervisió, per tal de complimentar exactament una prescripció mèdica detallada de les substàncies medicamentoses seguint els estrictes criteris de qualitat que exigeix l'elaboració d'un medicament.
Tot i que el volum de dispensació de fórmules magistrals preparades a l'oficina de farmàcia no és gran, si bé el comparem amb el nombre de medicaments industrials dispensats, en l'actualitat, la formulació magistral es manté com una activitat farmacèutica de gran interès, doncs és la millor opció terapèutica quan un medicament:
* No té bons caràcters organolèptics (sabor, color, olor…)
* Es necessita en una dosi diferent a la que estan comercialitzades.
* Es necessita en una forma d'administració que no està disponible al mercat.
* S'ha deixat de fabricar per raons comercials.
* Ha d'elaborar-se segons una fórmula especial (sense additius, sense colorants, sense lactosa, etc.)
És per aquesta raó per la qual actualment cada vegada més farmàcies estan adaptant els seus laboratoris per elaborar fórmules magistrals.
# Gatumbaïta

La gatumbaïta és un mineral de la classe dels fosfats.

## Característiques

La gatumbaïta és un fosfat de fórmula química CaAl₂(PO₄)₂(OH)₂·H₂O. Va ser aprovada com a espècie vàlida per l'Associació Mineralògica Internacional l'any 1976. Cristal·litza en el sistema monoclínic. La seva duresa a l'escala de Mohs es troba entre 4 i 5.
Segons la classificació de Nickel-Strunz, la gatumbaïta pertany a «08.DJ: Fosfats, etc, amb cations de mida mitjana i gran, (OH, etc.):RO₄ = 1:1» juntament amb els següents minerals: johnwalkita, olmsteadita, camgasita, fosfofibrita, meurigita-K, meurigita-Na, jungita, wycheproofita, ercitita, mrazekita i attikaïta.

## Formació i jaciments

Va ser descoberta a Ruanda, concretament a la pegmatita de Buranga, situada al districte de Ngororero, dins la província de l'Oest. També ha estat descrita al Japó, Austràlia, els Estats Units, Suècia i Txèquia.

## Referències

* ↑ «Gatumbaite» (en anglès). Mindat. [Consulta: 18 octubre 2021].
# Gatuna

Gatuna és una ciutat al nord de Ruanda. És una ciutat fronterera que es troba enfront de la ciutat de Katuna, a la veïna Uganda. Es troba al districte de Gicumbi, província del Nord, en la frontera amb la República d'Uganda. Es troba a uns 80 kilòmetres per carretera al nord de Kigali, capital de Ruanda.

## Informació general

Gatuna és el pas fronterer més freqüent a Ruanda. Maneja la major part de les importacions i exportacions de Ruanda, ja que la majoria de les importacions i exportacions a través de la costa des de i cap a Ruanda passen per Uganda. A causa de l'augment del trànsit comercial i turístic, Gatuna és una ciutat de ràpid creixement. La frontera de Gatuna / Katuna està oberta les 24 hores del di.

## Població

La població de Gatuna és d'uns 41.000 habitants.

## Punts d'interès

Els següents punts d'interès es troben dins dels límits de la ciutat o prop dels límits de la ciutat:
* Oficines de l'Ajuntament de Gatuna
* Mercat central de Gatuna
* Pas fronterer internacional entre Ruanda i Uganda - El pas fronterer està obert les 24 hores del dia.
* Una sucursal del Bank of Kigali

## Referències

* ↑ «Map Showing Kigali And Gatuna With Distance Marker». Globefeed.com. [Consulta: 19 abril 2014].
* ↑ Khen, Travor. «Curbing Illicit Trade». The Independent (Uganda), 30-07-2012. Arxivat de l'original el 19 d’abril 2014. [Consulta: 19 abril 2014].
* ↑ «East Africa: Rwanda-Uganda Border to Open 24-7». East African Business Week (Kampala)via AllAfrica.com, 15-11-2009. [Consulta: 19 abril 2014].
* ↑ Nakaweesi, Dorothy. «Uganda-Rwanda Border Open 24 Hours». Daily Monitor via AllAfrica.com, 24-03-2010. [Consulta: 19 abril 2014].